钦定古今图书集成/明伦汇编/氏族典/第250卷 > 张永明
## 钦定古今图书集成/明伦汇编/氏族典/第250卷 > 张永明

按《明外史张永明传》：“永明，字锺城，乌程人。嘉靖十四
年进士，除芜湖知县，擢南京刑科给事中，出为江西
参议，累迁云南副使，山西左布政使。以右副都御史
巡抚江南。四十年，迁南京刑部右侍郎，改吏部，进左，
寻拜刑部尚书。居数月，改左都御史。永明素清谨，掌
宪在严嵩后，以整饬纲维为己任。给事中魏时亮劾”
之，永明力求去，诏许之。明年卒。谥“庄僖。”